text: [{"text_idx": "#000001", "text": "Patrick skeyt sjeriffin men KI\u0301 gloymdi at skjo\u0301ta varamannin"}, {"text_idx": "#000002", "text": "Eftir ein linligan fyrra ha\u0301lvleik, so byrja\u00f0i KI\u0301 seinna ha\u0301lvleik betur og klaksvi\u0301kingar l\u00f8gdu seg eisini a\u0301 odda 1-0, men heldur enn at \u00f8kja um lei\u00f0sluna, slapp Sheriff Tiraspol inn aftur i\u0301 dystin og fekk u\u0301tjavnandi ma\u0301li\u00f0 i\u0301 fyrstu veruligu ma\u0301lroyndini"}, {"text_idx": "#000005", "text": "KI\u0301 to\u0301k i\u0301 kv\u00f8ld i\u0301mo\u0301ti Sheriff Tiraspol, sum sp\u00e6ldu bo\u0301lkasp\u00e6l i\u0301 Europa League i\u0301 fj\u00f8r vi\u00f0 Manchester United, Real Sociedad og Omonia Nicosia. Ta\u00f0 sermerkta vi\u00f0 Sheriff Tiraspol er, at li\u00f0i\u00f0 hevur einans tveir sp\u00e6larar u\u0301r Moldova pluss ein brasilianara, i\u00f0 roynir at gerast moldova-bu\u0301gi. annars er restin u\u0301tlendingar, teir flestu u\u0301r Afrika."}, {"text_idx": "#000006", "text": "Venjarin hja\u0301 Sheriff er italienarin Roberto Bordin, og hann kenna vit eitt sindur til. Bordin sto\u0301\u00f0 a\u0301 odda fyri landsli\u00f0inum hja\u0301 Moldova fra\u0301 januar i\u0301 2021 og restina av a\u0301rinum, og sto\u0301\u00f0 sostatt vi\u00f0 ro\u0301\u00f0ri\u00f0, ta\u0301 F\u00f8royar leiktu 1-1 a\u0301 Zimbru leikv\u00f8llinum i\u0301 mars sama a\u0301r, og eisini a\u0301 To\u0301rsv\u00f8lli seinni sama a\u0301r, ta\u0301 F\u00f8royar vunnu 2-1."}, {"text_idx": "#000007", "text": "KI\u0301 byrja\u00f0i dystin v\u00e6l, og longu eftir tri\u0301ggjar minuttir royndi A\u0301rni Frederiksberg seg vi\u00f0 skoti, men Sheriff-ma\u0301lverjin fekk vart fyri."}, {"text_idx": "#000008", "text": "Men ti\u0301\u00f0liga i\u0301 dystinum sa\u0301st, at Sheriff ikki var komi\u00f0 til F\u00f8roya fyri at leypa a\u0301. Sp\u00e6lararnir l\u00f8gdu ikki so no\u0301gv fyri, sum kanska stu\u0301rt var fyri a\u0301\u00f0renn dystin."}, {"text_idx": "#000009", "text": "Ti\u0301 var ta\u00f0 upp til KI\u0301 at skapa dystin, men ta\u00f0 gekk heldur strilti\u00f0 at fa\u0301a gongd a\u0301 a\u0301lopssp\u00e6li\u00f0, ho\u0301ast KI\u0301 var leikliga i\u0301 yvirva\u0301g i\u0301 fyrra ha\u0301lvleiki, og h\u00f8vdu eisini flestu ma\u0301lm\u00f8guleikar, men ta\u00f0 bleiv bara til li\u0301ka vi\u00f0 og n\u00e6stan."}, {"text_idx": "#000011", "text": "I\u0301 byrjanini av seinna ha\u0301lvleiki h\u00f8vdu Sheriff-sp\u00e6lararnir heldur ikki hug at leypa a\u0301, so enn einafer\u00f0 var ta\u00f0 upp til KI\u0301 at skapa dystin."}, {"text_idx": "#000013", "text": "Sjey minuttir inn i\u0301 seinna ha\u0301lvleik byggir KI\u0301 spakuliga upp, eitt sindur henda vegin, eitt sindur hinvegin. Fremsti ma\u00f0ur Luc Kassi var komin eitt sindur aftur a\u0301 v\u00f8llin eftir bo\u0301ltinum, og o\u0301tarna\u00f0ur sleppur hann at venda s\u00e6r, sendir gott innlegg innfyri, og har setur Patrick Da Silva h\u00f8vdi\u00f0 a\u0301 bo\u0301ltin, sum fer via stongina inn i\u0301 ma\u0301li\u00f0, og so var 1-0 til KI\u0301."}, {"text_idx": "#000014", "text": "Eitt korter seinni er uppskriftin tann sama, har KI\u0301 bra\u0301dliga koyrir meira fer\u00f0 a\u0301 a\u0301lopssp\u00e6li\u00f0. Odmar er komin v\u00e6l framvi\u00f0, skjy\u0301tur gott innlegg, og har skallar Ja\u0301kup bo\u0301ltin mo\u0301ti ma\u0301linum, men Sheriff-ma\u0301lverjin bjargar sera v\u00e6l."}, {"text_idx": "#000015", "text": "Nu\u0301 var u\u0301tili\u00f0i\u00f0 a\u0301vara\u00f0, men heldur enn at falla i\u0301 fa\u0301tt, so ressa\u00f0ust Sheriff-sp\u00e6lararnir naka\u00f0 eftir hetta. Og ta\u00f0 gav eisini at bi\u0301ta, ta\u0301 gott samansp\u00e6l a\u0301 mi\u00f0jum v\u00f8lli endar vi\u00f0, at ein av mongu afrikonsku sp\u00e6larunum Ngom Mbekeli kom at standa v\u00e6l fyri vi\u00f0 KI\u0301-brotsteigin, og hann kundi, r\u00e6ttiliga o\u0301tarna\u00f0ur, javna fyri sjeriffarnar u\u0301r Transnistria."}, {"text_idx": "#000017", "text": "Men ho\u0301ast ta\u00f0 var li\u0301vligt si\u0301\u00f0stu l\u00f8tuna av dystinum, so hendi ikki meira i\u0301 dystinum."}, {"text_idx": "#000018", "text": "1-1 a\u0301 To\u0301rsv\u00f8lli, og m\u00f8guleikin hja\u0301 KI\u0301 at koma i\u0301 bo\u0301lkasp\u00e6li\u00f0 i\u0301 Europa League livir enn, ta\u0301 KI\u0301 um eina viku skal vitja i\u0301 landinum, sum ikki er til \u2013 u\u0301tbro\u0301taraly\u0301\u00f0veldi\u00f0 i\u0301 Moldova, Transnistria."}, {"text_idx": "#000021", "text": "Claes er ikki vi\u00f0 \u2013 Rene\u0301 a\u0301 beinkinum"}]